dieskrifte.org - Page 2 of 22 -
September 20, 2021 Vic
Vanuit die Skrifte blyk dit duidelik dat God die mensdom in hoofsaaklik twee groepe indeel, naamlik gelowiges en ongelowiges. Alle ongelowiges word as God se vyande geklassifiseer, en bevind hulleself nog onder God se oordeel vir hulle sondes en staan dus verdoem. Die ongelowige kan niks doen om God deur sy goeie werke te behaag nie. Al die ongelowige se beste werke is soos vuil lappe in God se heilige aangesig. (Jes.64:6) en om hierdie rede ontbreek hulle aan die heerlikheid van God, naamlik:
Rom.3:23 "want almal het gesondig en dit ontbreek hulle aan die heerlikheid van God,"
Die Skrifte beskryf die ongelowige as die "natuurlike man" omrede die persoon nog nie die Evangelie geglo het nie. Om hierdie rede het hy nog nie die Heilige Gees d.m.v. wedergeboorte ontvang nie en daarom het sy posisionele stand voor God nog nie verander nie. Die ongelowige is dus nog volkome onveranderd, en in sy sondige toestand, en die Skrifte verwys na so 'n persoon as die oue mens. (Kol.3:9-10) Hy kan dus slegs vanuit sy gevalle natuur optree, en dit sluit al sy goeie dade in. Dit maak nie saak hoeveel goeie werke 'n ongelowige persoon ook al mag verrig nie, daardie werke kan God nie behaag nie, omrede hy nog in sy ongelowige toestand is. Die enigste ding wat so 'n persoon kan doen, om sy lot te verander, is om die Evangelie te glo. Niks anders nie.
Lees meer God se klassifikasie van die mensdom. Deel 1 →
Augustus 3, 2021 Vic
Ons lewe in 'n tydperk waar die evangelie van God se genade meedoënloos van alle kante af aangeval word. Selfs in die protestantse kamp tref ons mense aan wat die evangelie van God se genade op 'n subtiele wyse aanval deur om terme soos "geloof" te herdefinieer. Geloof is nie 'n komplekse konsep nie, en beteken heel eenvoudig om vas oortuig daarvan te wees dat 'n gegewe stelling of proposisie waar is. Om enige iets anders by die die betekenis van die term "geloof" te voeg is om met die apostel Paulus oor die aard van geloof in botsing te kom. Met die skryf van hierdie artikel sal ons hierdie subtiele maar uiterste gevaarlike aanval op die evangelie van God se genade ondersoek en blootlê.
Lees meer Proponente van werkheiligheid se herdefiniëring van geloof →
GeloofHeerskappy Verlossingwat is geloof
Julie 13, 2021 Vic
Die wêreld se liefde sê ek vind jou aantreklik en om hierdie rede is ek lief vir jou. Die wêreld se liefde sê ek is lief vir jou omrede ek voordeel uit 'n verhouding met jou kan trek. Die wêreld se liefde sê ek is lief vir jou omrede jy mooi goedjies aan my gee, en daarom is ek lief vir jou. Die wêreld se liefde sê ek is lief vir jou omrede jy jou lewe vir my sal aflê. Die wêreld se liefde sê jy het my lief en daarom het ek jou lief. Die wêreld se liefde sê ek is lief vir jou, maar al sal ek dit nie noodwendig erken nie, is ek lief vir jou omrede ek glo dat 'n verhouding (vriendskap, besigheid of liefdesverhouding) my op die een of ander wyse tot voordeel sal strek. Die wêreld se liefde skroom nie om sonde as goed te aanvaar nie, en verander boonop goed in sleg en prys dit dan aan. Ons moet nooit God se liefde met die wêreld se liefde verwar nie.
Lees meer God se liefde vs die wêreld se liefde →
Christelike Leerstellings, Heilsweg
Junie 20, 2021 Vic
Die Skrifte verwys gereeld na die Here Jesus Christus as 'n Rots of bousteen. In Mattheus 21:44 sien ons waar die Here Jesus Christus die volgende waarskuwing aan Sy gehoor rig, naamlik:
Matt.21:44 "En hy wat op hierdie steen val, sal verpletter word; maar elkeen op wie hy val, dié sal hy vermorsel."
Dit sou 'n ernstige mistasting aan die kant van die mensdom wees om hierdie waarskuwing ligtelik op te neem, en hierdie feit geld ook vir gelowiges. D.m.v. die rots/steen metafoor merk ons in die Skrifte dat die Here hoofsaaklik met drie groepe mense praat, naamlik Israel as volk, die Kerk, wat as die liggaam van Christus bekendstaan, en die nie-Joodse, of te wel die heiden nasies, wat alle nasies en volke behalwe Israel insluit. (Dit sluit Suid Afrika in.)
Lees meer Die Here Jesus Christus as Rots →
Christus ons RotsRotssteen van aanstoot
Christelike leefwyse, Heiligmaking, Tipologie
April 13, 2021 Vic
Die Here Jesus Christus se verheerliking op die berg, soos in Matt.17:1-14 gevind, gee aan ons 'n duidelike tipologiese voorskou van al die mense wat tydens die Duisendjarige Vrederyk van Christus in die Koninkryk teenwoordig sal wees. Onthou, die koninkryk van Christus is nog nie op aarde teenwoordig nie, maar sal eers na afloop van die Groot Verdrukking, en wederkoms, persoonlik deur die Here op aarde gevestig word. (Die leser word ten sterkste aangeraai om die artikel "Koninkryk Nou vs Koninkryk Kom" te lees.)
Baie mense beweer verkeerdelik dat Christus Sy koninkryk met Sy eerste kom op aarde gevestig het. Hulle maak dan verkeerdelik van Sy stelling soos in Matt.16:28 gevind gebruik om hulle sienswyse te bevestig, naamlik:
Matt.16:28 "Voorwaar Ek sê vir julle, daar is sommige van die wat hier staan, wat die dood sekerlik nie sal smaak voordat hulle die Seun van die mens in sy koninkryk sien kom het nie."
Lees meer Christus se verheerliking op die berg →
Heilsweg, Vraag en antwoord
Maart 29, 2021 Vic
Vraag: Ek kan nie verder in die Christendom glo nie, en my redes daarvoor is eenvoudig. As mens na die geskiedenis van Christendom kyk dan vind mens dat daar moord en doodslag in Christus se naam gepleeg is. Ek verwys na die Rooms-Katolieke kruistogte, en inkwisisies, waar duisende onskuldige mense in die naam van Christus gemartel en vermoor was. Self die protestante se Calvyn het homself aan gruweldade skuldig gemaak. Dit is juis op grond van hierdie optredes waarom ek my Christenskap verwerp het en nie as 'n Christen bekend wil staan nie. Jy kan maar antwoord as jy wil, anders maak dit nie werklik 'n verskil nie.
Lees meer Ek verwerp met goeie rede die Christendom →
Genesing, Vraag en antwoord
Maart 7, 2021 Vic
Vraag: Ek het jou artikel "'n Skriftuurlike uitdaging aan geloofsgenesers" gelees en het dit baie insiggewend gevind. Ek het egter na 'n preek van 'n gewilde Afrikaanse pastoor, wie ook profiteer, geluister waar hy vertel hoe hy op daardie stadium al nege mense van blindheid genees het. Hy het tydens sy preek van Matt.8:2-3 gebruik gemaak, om te demonstreer dat dit Christus se wil is om almal te genees en om hierdie rede is alle gelowiges nou alreeds op genesing geregtig. Hoe verklaar jy Matt.8:2-3 in die lig van genoemde pastoor se verklaring. Dien Matt.8:2-3 dan nie as waarborg dat Christene nou al reeds op genesing van siektes geregtig is nie? Is dit dan nie die Here se wil dat alle gelowiges van hulle siektes genees word nie? Ek moet net noem dat ek heelhartig met jou artikel saamstem en dit het my insig aangaande hierdie onderwerp verdiep. Ek besef nou dat ek aan die neus rondgelei is. Ek verstaan egter nie hoe Matt.8:2-3 by hierdie hele vraagstuk inskakel nie. Baie dankie.